Imtella' Jannar 11, 2022 Raġel ta' 65 sena li joqgħod Santa Venera qiegħed jissielet għal ħajtu wara li dalgħodu ġarrab ġrieħi serji meta waqa' minn fuq sellum f'razzett fis-Siġġiewi. L-inċident seħħ għall-ħabta tat-8.30 a.m. f'razzett li jinsab fi Triq Ħal Farruġ meta r-raġel kien qed jagħmel xi xogħol u waqa' minn fuq is-sellum. Huwa ttieħed l-isptar b'ambulanza fejn aktar tard ġie ċċertifikat li ġarrab ġrieħi serji. Dwar il-każ infetħet inkjesta mmexxija mill-Maġistrat tal-Għassa Leonard Caruana. L-investigazzjonijiet tal-pulizija għadhom għaddejjin.